Filmfestivalen i Berlin

Den internasjonale filmfestivalen i Berlin (også kalt Berlinalen) er en filmfestival som finner sted hvert år i februar og som deler ut Gullbjørnen. Festivalen regnes av organisasjonen FIAPF til den såkalte A-kategorien.

Festivalen har vært arrangert siden 1951. Den hadde opprinnelig som motto «utstillingsvindu for den frie verden». Festivalbyen Vest-Berlin var på det tidspunktet omgitt av det kommunistiske DDR. Juryen legger stor vekt på at filmer fra hele verden skal være representert. 

Samtidig med festivalen arrangeres European Film Market (EFM), som er en av verdens største messer for filmbransjen, og en rekke faglige seminarer for yngre filmskapere med tittelen Berlinale Talent Campus. 

Mer enn 20 000 fagfolk fra omkring 130 land deltar på festival-arrangementene.2009 «Berlinale Press release», berlinale.de, 18. februar 2008 Med 274 000 solgte billetter og om lag 487 000 enkeltbesøk er dette antakelig verdens største filmfestival.«Most frequented film festivals»   , filmfestivals.com«Facts and Figures of the Berlinale», berlinale.com Om lag 4 200 journalister dekker arrangementene med dekning i om lag 110 land.«Kosslick zieht positive Berlinale-Bilanz»   (tysk), PR-inside.com

 Festivalens priser 
Festivalen deler ut prisene Gullbjørnen og Sølvbjørnen (Bjørnen er Berlins symbol). Nedenfor angis de prisene som deles ut hvert år:

Gullbjørnen  (Goldener Bär)
 Beste film
 Lifetime Achievement («Æres-Gullbjørnen») 

Sølvbjørnen (Silberner Bär)
Jury Grand Prix 
Beste regissør
Beste mannlige skuespiller
Beste kvinnelige skuespiller
Beste manus
Ærespris for fremragende kunstnerisk prestasjon
 Grand Prize of the Jury (kortfilm) 

Andre priser
Publikumsprisen (Panorama Publikumspreis) 
Berlinale Camera (spesiell festivalpris)
Glassbjørnen til beste film for publikum +14 år
Glassbjørnen for beste film for barn
Teddyprisen for beste film innen LHBT-tema.
Shooting Stars Award for lovende ung skuespiller

 Bildegalleri 

Referanser

 Eksterne lenker 

 Internationales Forum des Jungen Films
 Kinderfilmfest der Berlinale
 Berlinale Talent Campus 
 Presseschau auf film-zeit.de


Kategori:Repeterende arrangementer etablert i 1951
Kategori:1951 i Tyskland